Έχουμε ήχο.
Ωραία, έτοιμοι. Να και το πλάνο μας.
Λήψη πρώτη.
Λοιπόν, Άαρον. Θέλω να κάνεις ένα τεράστιο βήμα πίσω
και μετά να πλησιάσεις.
Δείξε μου τσαμπουκά. Στην κάμερα εκεί.
ΑΑΡΟΝ ΧΕΡΝΑΝΤΕΖ ΤΑΪΤ ΕΝΤ
- Άρα, κάνω πίσω... - Ένα τεράστιο βήμα πίσω.
Έτσι; Και μετά;
Μικρή κίνηση δεξιά ή αριστερά.
Κι απλά έλα μπροστά.
Άρα, πριν το κάνω, θα έρθω μπροστά και θα κάνω αυτό.
- Ακριβώς. Τέλεια. - Ωραία.
- Δεν χρειάζεται να τα διπλώσεις. - Θα το κάνω.
Τραβάμε.
Ωραία.
Ωραία. Έλα πίσω. Άλλη μια φορά, χαρούμενος.
Ναι.
- Ωραίο χαμόγελο. - Μου αρέσει η χαρούμενη.
Πολύ ωραία.
- Μπορώ; - Ωραία. Πάμε.
Έτσι, πολύ ωραία. Μ' αρέσει πολύ.
Ρε φίλε...
Τον φώναζα Τσίκο, ρε φίλε.
ΝΤΙΟΝ ΜΠΡΑΝΤΣ ΡΙΣΙΒΕΡ
Ελπίζω να μην παρεξηγηθεί αυτό που θα πω.
Γνωρίζεις μόνο...
την πραγματική ουσία ενός ατόμου.
Και κρίνεις μόνο με βάση αυτά που βλέπεις.
Υπάρχουν στιγμές που σκέφτομαι...
πως έπρεπε να το είχα καταλάβει.
"Έπρεπε να το είχες δει, Ντίον".
Ο παίκτης των Patriots, Άαρον Χερνάντεζ, συνελήφθη
κι απομακρύνθηκε φορώντας χειροπέδες.
Στον Χερνάντεζ ασκήθηκε δίωξη για φόνο.
Ο 27χρονος Όντιν Λόιντ μοιάζει να εκτελέστηκε.
Δύο νέες κατηγορίες για φόνο για τον Χερνάντεζ.
Ίσως είναι ο πρώτος κατά συρροή δολοφόνος του NFL.
3 ΧΡΟΝΙΑ ΠΡΙΝ ΑΠΡΙΛΙΟΣ 2010
ΔΕΝ ΣΥΛΛΕΓΟΥΜΕ ΑΠΛΩΣ ΤΑΛΕΝΤΑ, ΧΤΙΖΟΥΜΕ ΜΙΑ ΟΜΑΔΑ
Ναι, Μπέλιτσεκ εδώ.
ΝΤΡΑΦΤ NFL 2010 ΣΤΡΑΤΗΓΕΙΟ PATRIOTS
Τι έχεις;
Το ντραφτ του 2010 ήταν κρίσιμο για το μέλλον μας.
Πολλοί από τους καταξιωμένους παλιούς μας παίκτες αποσύρονταν σταδιακά.
Για να είσαι ανταγωνιστικός, πρέπει να τα πας καλά στο ντραφτ.
Το 2010 ήταν μεγάλη στιγμή για τους Patriots.
Τα ταλέντα είχαν αρχίσει να εκλείπουν, κι υπήρχε η αίσθηση
πως η ομάδα παρήκμαζε.
ΜΑΪΚΛ ΧΟΛΙ ΑΡΘΡΟΓΡΑΦΟΣ
Και χρειαζόταν επαναφορά.
Έκαναν μερικές σημαντικές επιλογές στο ντραφτ, οι οποίες άλλαξαν τα πάντα.
Απομένουν έξι και 40.
Πρέπει να δεχτούν τη μεταγραφή.
Τζον, σημείωσε το όνομα.
Ντέβιν ΜακΚόρτι, κόρνερμπακ, Πανεπιστήμιο Ράτγκερς.
Ήταν τιμή μου να ανήκω σε αυτούς που επιλέχθηκαν.
Ήταν η ώρα για νέο καθεστώς, για να έρθει η νέα φρουρά
και να φύγουν μερικοί από τους παλιούς.
Ντέβιν, εδώ Μπέλιτσεκ. Πώς πάει;
Ετοιμαζόμαστε να σε πάρουμε στους Patriots.
Ήθελα να σου τηλεφωνήσω και να σε συγχαρώ
και να σε καλωσορίσω στην ομάδα.
Οι πρώτοι τέσσερις ή πέντε γύροι του ντραφτ
κατέληξαν να είναι κάτι σαν το νέο κύμα της δυναστείας των Patriots
και είμαστε πολύ περήφανοι για αυτό.
Τζόνι, σημείωσε το όνομά του.
Γ-Κ-Ρ-Ο-Ν...
Κ-Ο-Φ-Σ-Κ-Ι.
Τάιτ εντ.
Στην 42η επιλογή του ντραφτ του NFL για το 2010,
οι New England Patriots επιλέγουν τον Ρομπ Γκρονκόφσκι,
τάιτ εντ του Αριζόνα.
Όταν επιλέχθηκα, ήταν στιγμή υπερηφάνειας.
Η οικογένειά μου ανέβηκε στη σκηνή. Κάναμε έναν κύκλο.
Κάναμε "Χου, χου, χου!"
μέσα στον κύκλο, χοροπηδούσαμε.
Ξαφνικά, με καλούν από τους Patriots.
Ωραία, ο Ρομπ.
Και λένε "Ρομπ,
κατέβα από τη σκηνή. Φτάνει τόσο".
Κι εγώ σκέφτομαι "Έμπλεξα ήδη.
Πέντε λεπτά είμαι στους Patriots κι ήδη έμπλεξα".
Μπορώ να φανταστώ τον Μπιλ στο δωμάτιο του ντραφτ να λέει
"Γιατί σκατά τον επιλέξαμε αυτόν;"
ΕΠΙΛΟΓΗ ΔΕΥΤΕΡΟΥ ΓΥΡΟΥ
Δείτε αυτό.
Ο Θεός να βάλει το χέρι του.
Οι Patriots έκαναν καλό ντραφτ. Επέλεξαν δύο τάιτ εντ,
τον Ρομπ Γκρονκόφσκι και τον Άαρον Χερνάντεζ.
Και τώρα, μία ακόμη επιλογή, η 113η συνολικά.
Παίρνουν τον Άαρον Χερνάντεζ, από το Μπρίστολ του Κονέκτικατ,
που έπαιξε στο λύκειο παραδίπλα,
μα ήταν ο καλύτερος τάιτ εντ πέρυσι.
Βραβεύτηκε με Τζον Μάκι.
Βρίσκω τον Χερνάντεζ τρομερή επιλογή
γιατί δεν μιλάω για εκτός γηπέδου,
μιλάω για εντός. Ήταν εγγύηση ασφαλείας.
Ο Χερνάντεζ δεν μιλούσε πολύ. Είχε αμφιλεγόμενο παρελθόν στη Φλόριντα.
Άλλες ομάδες ισχυρίστηκαν πως δεν τον επέλεξαν γιατί είχε ζητήματα.
Γνωρίζαμε πως υπήρχαν θέματα,
μα την ημέρα του ντραφτ κάνεις έναν υπολογισμό.
Παίρνουμε ταλέντο πρώτου γύρου στην τιμή του τετάρτου.
Αν δεν πάει καλά, μπορούμε να τον κόψουμε.
Ο Χερνάντεζ στη γραμμή των 25.
Ο Χερνάντεζ δεν είναι επιλογή πρώτου γύρου,
γιατί υπάρχουν ερωτηματικά για τον χαρακτήρα του.
Πράγματα που έκανε εκτός γηπέδου.
Οι ομάδες γνώριζαν πως κάπνιζε διαρκώς μαριχουάνα.
Μα δεν ήταν μόνο αυτό.
Είμαι ο Άαρον Χερνάντεζ από το Κονέκτικατ.
Παίζω στο Λύκειο Μπρίστολ Σέντραλ.
4 ΧΡΟΝΙΑ ΠΡΙΝ ΦΘΙΝΟΠΩΡΟ 2006
Ο Χερνάντεζ έζησε πολύ ταραχώδη παιδική ηλικία.
Προσπαθεί να βρει τον δρόμο του στο λύκειο και γίνεται σταρ του φούτμπολ.
Μα όταν ήταν 16,
ο πατέρας του, που τον κρατούσε στον ίσιο δρόμο, πέθανε,
κι ο Άαρον άρχισε να καταρρέει.
Έκανε κακές παρέες και γνώρισε έναν εντελώς άλλο κόσμο.
Ο μικρός, λοιπόν, αντιμετωπίζει όλα αυτά τα θέματα,
όταν αρχίζουν να τον αναζητούν τα πιο επιφανή κολέγια.
Οι Florida Gators
κι ο Έρμπαν Μάιερ, επικεφαλής προπονητής.
Ο Μάιερ, επικεφαλής προπονητής των Gators,
πήγε στον διευθυντή του λυκείου του Άαρον και είπε
πως ήθελαν να τον πάρουν στη Φλόριντα.
Έτοιμοι. Πάμε!
ΑΝΟΙΞΗ 2007
Ο Άαρον φτάνει στη Φλόριντα, με το ζόρι 17 ετών,
αντιμετωπίζοντας ακόμα εξαιρετικά πολλά θέματα.
Στη φάση εκείνη, είναι σε ένα μπαρ
και προκύπτει μια διαφωνία για έναν λογαριασμό 12 δολαρίων.
Ο Χερνάντεζ καβγάδισε με τον υπεύθυνο.
Τον χτύπησε τόσο δυνατά, που έσπασε το τύμπανό του.
Μα στη Φλόριντα είχαν άτομο που επενέβαινε όταν έμπλεκαν οι παίκτες.
Ο δικηγόρος αυτός βοήθησε τον Άαρον, και το περιστατικό ξεχάστηκε.
Οπότε τη γλιτώνει από το περιστατικό
και μαθαίνει στην αρχή της καριέρας του πως στο φούτμπολ υπάρχει σύστημα
που σου επιτρέπει να μπλέξεις χωρίς να βρεις μπελά.
ΣΥΜΠΟΣΙΟ ΝΕΟΣΥΛΛΕΚΤΩΝ NFL 2010
Ετοιμάζεστε να μπείτε σε αυτό που ονομάζουμε NFL.
Δεν προσπαθείτε.
Δεν κάνετε αίτηση, είστε ήδη μέσα.
Αν θεωρείτε πως τα χρήματα θα σας αλλάξουν με τρόπο θετικό,
κοροϊδεύετε τους εαυτούς σας.
Αν σας αρέσει το χόρτο τώρα, ο μπάφος,
θα αγοράζετε όσο μπάφο μπορείτε να βρείτε.
Αν...
Θέλετε να σας πω ψέματα
όπως κάνουν οι άλλοι όταν έρχονται εδώ.
Όταν με έκοψε ο Μπάντι Ράιαν, έπαιζα τρία χρόνια στη Φιλαδέλφεια.
Με έκοψε γιατί δεν ήμουν αξιόπιστος.
Μου είπαν να τα μαζέψω και να φύγω.
Έπρεπε να συμμαζευτώ.
Πρώτη ερώτηση. Εκεί πίσω.
Τι αλλαγές έκανες
από τότε που σε έκοψαν μέχρι να πας στη Μινεσότα;
Φίλε, πρέπει να συνέλθεις.
Να σταματήσεις τις αυταπάτες. Έκοψα το χόρτο.
Σταμάτησα να κάνω όλα όσα έκανα,
κι άρχισα να χτίζω φυσική κατάσταση και να μπορώ να τρέχω όλη μέρα.
Είπα στους φίλους μου να μη με παίρνουν.
Αυτήν την στιγμή, αυτό πρέπει να είναι
το σημείο στην πορεία σας όπου συμμαζεύεστε
πριν σας πιάσουν. Γιατί θα σας πιάσουν.
Θα σας πιάσουν.
ΠΡΟΠΟΝΗΤΙΚΟ ΚΑΜΠ 2010
Έναρξη του προπονητικού καμπ.
Το ενδιαφέρον στρέφεται σε μία ολοκαίνουργια ομάδα τάιτ εντ,
συμπεριλαμβανομένων των νεοσύλλεκτων Γκρονκόφσκι και Χερνάντεζ.
Πολλή αισιοδοξία για τη σεζόν.
Αφού ο Χερνάντεζ μπήκε στους Patriots,
ο Μπέλιτσεκ θα σκέφτηκε πως υπήρχε κουλτούρα στην ομάδα
όπου οι άλλοι παίκτες θα τον επέβλεπαν.
Και πως ήταν εξαιρετικός παίκτης που θα βοηθούσε στη νίκη.
Ο Άαρον έπαιζε σημαντικό ρόλο στον στόχο των Patriots.
Στην ανάπτυξη και χρήση της επίθεσης.
Είχε τόση αυτοπεποίθηση
που ένιωθε πως όλα τα συστήματα έπρεπε να γίνουν με βάση εκείνον.
Ήξερε πως ήταν πολύ καλός, κι όντως ήταν.
Πάσα από Μπρέιντι.
Χερνάντεζ.
Περνάει τις 15. Ντάουν στη γραμμή των δύο.
Οι Patriots εισήγαγαν αυτήν τη νέα επίθεση
με δύο τάιτ εντ.
Ο Μπρέιντι πετά στο τέρμα,
την πιάνει ο νεοσύλλεκτος. Τατς-ντάουν του Ρομπ Γκρονκόφσκι.
Μαζί, ήταν αδύνατο να τους μαρκάρεις.
Εξακολουθεί να κατεβαίνει.
Παραήταν σωματώδεις για να τους βάλεις κόρνερμπακ.
Ούτε σέιφτι, γιατί παραήταν γρήγοροι.
Ο Χερνάντεζ αποφεύγει το τάκλιν. Ασύλληπτο.
Κάθε μέρα με βάζουν να κάνω κάτι.
Κάνω το καλύτερο που μπορώ για τα συστήματα της ομάδας.
Είναι ο εφιάλτης του αντιπάλου.
Είναι άπιαστος, ξεφεύγει από παντού,
μπορείς να τον βάλεις σε πολλές διαφορετικές θέσεις.
Τη χρονιά που ήρθε ο Χερνάντεζ, κερδίσαμε 14 αγώνες.
Και την επόμενη χρονιά πήγαμε στο Super Bowl.
46o SUPER BOWL 5 ΦΕΒΡΟΥΑΡΙΟΥ 2012
Περνά το κέντρο, ελευθερώνεται. Τατς-ντάουν, Χερνάντεζ.
Ο Μπρέιντι προς το τέρμα. Ο Χερνάντεζ περιμένει. Ανολοκλήρωτη.
Οι New York Giants είναι πρωταθλητές Super Bowl.
Ήταν ζόρικος αγώνας.
Χάσαμε, μα ήξερα πως θα επιστρέφαμε.
Την προηγούμενη χρονιά είχαμε 14 νίκες,
την επόμενη το Super Bowl. Θα συνεχίζαμε.
Την επόμενη φορά, θα κερδίζαμε.
ΠΡΟΑΓΩΝΙΣΤΙΚΗ ΠΕΡΙΟΔΟΣ 2012
Μεγάλη παράταση συμβολαίου για τον Χερνάντεζ.
Παράταση πέντε χρόνων που ίσως αντιστοιχεί σε 40 εκατ. δολάρια.
- Συγχαρητήρια. - Ευχαριστώ.
Πώς αντέδρασες στα υπέροχα αυτά νέα;
Είναι ένα μέρος που άλλαξε όχι μόνο το μέλλον μου
επειδή με πληρώνουν, μα κι εμένα σαν άτομο,
γιατί εδώ δεν μπορείς να φέρεσαι απερίσκεπτα.
Στις συνεντεύξεις του, ο Χερνάντεζ
μιλούσε με κλισέ, μα μετά εμείς πάντα αναρωτιόμασταν τι εννοούσε.
Τι εννοείς "απερίσκεπτα";
Τι εννοείς; Πώς το ορίζεις αυτό;
Κάτι που έπρεπε να ρωτήσουμε, μα κανείς μας δεν το έκανε.
Περιμένεις μωρό;
Ναι. Μία κόρη.
- Τέλειο τάιμινγκ. - Ναι. Στις 12 Νοεμβρίου.
- Ευχαριστούμε. - Ευχαριστώ.
Συγχαρητήρια.
Μας έδινε πάντα ψίχουλα, υπαινιγμούς
για όσα συνέβαιναν στο μυαλό του.
Με εντυπωσίασε ο Χερνάντεζ.
Η εμφάνισή του σήμερα.
Έχει πολύ καλή καρδιά.
Είναι καλό παιδί.
Μου είπε πως έπρεπε να προσέχει πια με ποιους κάνει παρέα.
Το αναγνωρίζει κι ο ίδιος.
Έχει βγάλει τόσα πολλά λεφτά.
Ξέραμε πως υπήρχαν κάποια θέματα
εκτός ομάδας.
Μα ελπίζαμε και επιθυμούσαμε
πως ο τρόπος των Patriots θα τον επηρέαζε θετικά.
Μου είπε ότι θέλει να μείνω για επτά χρόνια,
σαν να θέλει να είμαι μέλος της οικογένειάς του. Σημαίνει πολλά.
Με τον Άαρον είχαμε γνήσιο συναίσθημα
σύνδεσης και αγάπης.
Κάθε φορά που με έβλεπε με φιλούσε στο μάγουλο.
Αυτό το κάνω με τους γιους μου.
Με έβλεπε, νομίζω, κάπως σαν πατρική φιγούρα.
Η ΜΑΪΡΑ ΚΡΑΦΤ ΝΕΚΡΗ ΑΠΟ ΚΑΡΚΙΝΟ ΣΤΑ 68
Θυμάμαι όταν η γυναίκα μου, η Μάιρα, πέθανε από καρκίνο των ωοθηκών.
Ο Άαρον μού έδωσε μια επιταγή 50.000 δολαρίων
για τη φιλανθρωπική οργάνωση που ιδρύσαμε στη μνήμη της.
Είπα "Άαρον, πολύ γλυκό αυτό. Δεν είναι απαραίτητο.
Έχεις ήδη το συμβόλαιό σου".
Κι άρχισε να δακρύζει.
Είπε "Όχι, είναι πολύ σημαντικό για μένα. Θέλω να σας το προσφέρω αυτό".
Με συγκίνησε πολύ.
- Ωραία! - Ναι.
Ένιωθα πως ήταν το πρότυπο του παίκτη των Patriots που θέλαμε.
Πάντα ήθελα να είμαι στους Patriots,
γιατί κέρδιζαν συνεχώς.
Όταν μπήκα στην ομάδα,
ήμουν στη δέκατη σεζόν μου στο NFL.
Δεν είχα παίξει ποτέ σε αγώνα πλέι-οφ.
Ήμουν σε μέτριες ομάδες.
Ήταν συναρπαστικό να παρακολουθώ προπονήσεις.
Είχα μεγάλο θαυμασμό για τις αθλητικές ικανότητες του Άαρον.
Ήταν εντυπωσιακό.
Οπότε, πίστευα πως είχα πιθανότητες να φτάσω στο Super Bowl.
Μα σύντομα συνειδητοποίησα πως κάτι έτρεχε.
Υπήρχε μία ανησυχητική διάχυτη αίσθηση.
Στο προπονητικό καμπ, έρχεται ο Γουές Γουέλκερ γραμμή σε μένα
και με πιάνει από τους ώμους.
Λέει "Μπράντον,
το ντουλαπάκι σου είναι ανάμεσα στου Γκρονκ και του Χερνάντεζ.
Ο Άαρον θα χαϊδέψει τα γεννητικά του όργανα μπροστά σου.
Θα σου πει πως έκανε μπάνιο με τη μαμά του.
Να τον αγνοήσεις.
Αγνόησέ τον".
Ήταν λες και είχε δει φάντασμα, από τον τρόπο που με κοιτούσε.
Θεωρούσα τον Άαρον καλό παιδί.
Τα ντουλαπάκια μας ήταν δίπλα-δίπλα. Προσπάθησα να του μιλήσω, να βοηθήσω.
Μα ταυτόχρονα,
δεν ξέρω. Ήταν...
ΓΟΥΕΣ ΓΟΥΕΛΚΕΡ ΡΙΣΙΒΕΡ
Ήταν ολοφάνερο πως υπήρχαν θέματα.
Τι έγινε, Μπράντον;
Στα αποδυτήρια,
λέμε διάφορα προσβλητικά και σοκαριστικά πράγματα.
...οι άλλοι, ήταν... παρτούζα!
Μα αυτά που έλεγε ο Άαρον,
απείχαν πολύ από τις συνηθισμένες μαλακίες των αποδυτηρίων.
Έβριζε άλλους παίκτες. Τους έλεγε "γαμιόληδες".
Έλεγε πως θα τους δείρει. Πως θα τους σκοτώσει.
Κάτι που το θεωρώ σοβαρό.
Όταν τα 'παιζε,
ο Ντίον πήγαινε και του μιλούσε χαμηλόφωνα.
Εγώ μάλλον είχα
την πιο κοντινή σχέση με τον Άαρον.
Ήμασταν γείτονες. Έμενε απέναντι.
Η δικιά του ερχόταν και βοηθούσε με τα παιδιά.
Όποτε ο Άαρον γινόταν μπαρούτι,
ο προπονητής ερχόταν να με ρωτήσει αν ήταν όλα καλά.
"Όλα καλά;"
Σαν να έλεγε να τον ρωτήσω.
Ωραία, επτά επί επτά, κόκκινη ζώνη.
Θυμάμαι μια φορά,
κάναμε ένα πέρασμα συστημάτων με τον Τομ.
Ο Άαρον βγαίνει με σαγιονάρες
κάνει την εξάσκηση γελώντας, πετώντας την μπάλα τριγύρω,
φωνάζοντας τον Μπέλιτσεκ "Μπαμπάκα".
Άσ' το κάτω! Σταμάτα!
Ο Τομ τού είπε να τσακιστεί να φύγει.
Κάτι σαν, "Τι σκατά κάνεις;
Πάρε τον κώλο σου από δω".
Ο Άαρον έγινε έξαλλος. Έβριζε σαν τρελός.
"Παλιο-καριόλη" και τέτοια. Έφυγε μες στα νεύρα.
Και, πολλές φορές, ο Μπιλ δεν αντιδρούσε καν σε αυτά.
Ωραία.
Επιστροφή.
Θυμάμαι μια φορά που κάναμε επιστροφές στην προπόνηση.
Πιάναμε ρίψεις, κι ο Άαρον καθόταν κι έλεγε
"Είμαι ο καλύτερος στις επιστροφές, βάλε με μέσα".
Ένας καινούργιος που καθόταν και μιλούσε έτσι.
Κι ο Μπιλ να γελάει.
Κι εγώ, δεν...
Δεν καταλάβαινα γιατί τον αγαπούσε τόσο.
Μα όταν έχεις τόσο ταλέντο,
πολύς κόσμος ανέχεται διάφορα.
Μου θύμιζε πώς ήταν όταν ήμουν σε ομάδες
όπου οι κορυφαίοι παίκτες έκαναν ό,τι ήθελαν.
Δεν έχει σημασία το πώς, αρκεί να κερδίζεις.
Θέσεις!
Μπρέιντι. Ο Χερνάντεζ μακριά...
Την πιάνει ο Χερνάντεζ! Τατς-ντάουν για τους Patriots!
Σναπ στον Μπρέιντι, κοιτά, πετά αριστερά.
Ο Χερνάντεζ εύκολα στο τέρμα.
Υπέροχες κινήσεις από τον Χερνάντεζ.
Προσποίηση τρεξίματος. Πετά ο Μπρέιντι. Τατς-ντάουν.
Άαρον Χερνάντεζ.
Μπορεί να κάνει τόσα διαφορετικά πράγματα. Εξαιρετικός.
Άλλη μια νίκη!
Ο Άαρον πάντα έκανε διάφορα τρελά.
Εκνεύριζε πολύ κόσμο.
Μα, νομίζω πως στο γήπεδο, στα αποδυτήρια,
το είχαμε υπό έλεγχο.
Εκτός γηπέδου... Ήταν εντελώς διαφορετικό.
Εντελώς διαφορετικό.
Πόσο αξίζει το κεφάλι σου, λες;
Ναι, αν έδιναν 50 δολάρια
- θα θύμωνες; - Μπα.
Πόσο λες ότι αξίζεις για να σε φάνε;
Εγώ νομίζω θα πλήρωναν τουλάχιστον
εκατό χιλιάρικα για να σε σκοτώσουν, ρε φίλε.
Ουδέν σχόλιο.
Τα βράδια πάντα κάτι σκάρωνε.
Μας προειδοποιούσαν συνέχεια
"Μην κάνετε παρέα με τον Τσίκο".
Ήταν σαν μυστικός κώδικας.
"Για το καλό σου, μην κάνεις παρέα με τον Άαρον".
Οπότε, κάτι θα γνώριζαν.
Αρκετοί από το προσωπικό
ήξεραν πως περνούσε χρόνο με φίλους του
από την πόλη του στο Κονέκτικατ.
Ο Άαρον ανέφερε πως έκανε παρέα με φίλους από το Μπρίστολ.
Πολύς κόσμος δεν το θεωρούσε καλό για εκείνον.
Είχα δει την παρέα του.
Τον είχα συμβουλεύσει πολλές φορές
να απομακρυνθεί από συγκεκριμένα άτομα.
"Ζεις σε άλλο κόσμο πια, δεν το χρειάζεσαι αυτό".
Όλους τους καβγάδες και τα υπόλοιπα τρελά.
Του έλεγα πως ήταν βλακεία. Μα...
για κάποιον λόγο δεν μπορούσε να απαρνηθεί τη σκοτεινή του πλευρά.
Έρευνα διεξάγεται
για τον μυστηριώδη θάνατο του 27χρονου Όντιν Λόιντ.
Η σορός του Λόιντ βρέθηκε σε βιομηχανικό πάρκο.
Βρέθηκε δολοφονημένος με τρόπο που παραπέμπει σε εκτέλεση
ενάμισι χιλιόμετρο περίπου από την πανάκριβη έπαυλη του Χερνάντεζ.
Η αστυνομία κατέκλυσε το σπίτι του Χερνάντεζ την Τρίτη.
Δεν έχει κατονομαστεί ως ύποπτος στην έρευνα,
μα το τζιπ που βρέθηκε κοντά στη σκηνή του εγκλήματος
τους οδήγησε σε εκείνον.
Δεν τον συνέλαβαν.
Πήγαν απλά και τον ανέκριναν.
Δεν το συζήτησα πολύ με τον Άαρον.
Τον ρώτησα μόνο αν ήταν εντάξει.
Θυμάμαι να μου λέει...
"Ναι, φίλε, θα ξεχαστεί το θέμα. Όλα καλά".
Είναι απίστευτο το πώς...
πόσο γρήγορα άλλαξαν όλα.
ΕΚΤΑΚΤΟ ΒΟΡΕΙΟ ΑΤΛΜΠΟΡΟ
Η έρευνα έχει προκαλέσει φρενίτιδα
έξω από το σπίτι του Χερνάντεζ.
Το ABC News ανέφερε πως ο 23χρονος
κατέστρεψε σκόπιμα το προηγμένο σύστημα ασφαλείας του
και συνέθλιψε το κινητό του πριν παραδώσει τα θραύσματά του στην αστυνομία.
Ανακάλυψαν βίντεο που δείχνει τον Άαρον και το θύμα
μαζί το πρωί της Δευτέρας μετά από μία βραδινή έξοδο.
Όλα τα στοιχεία υποδεικνύουν πια εκείνον,
κι αυτό δεν είναι καλό για τον τάιτ εντ των Patriots.
Τι συνέβη τη Δευτέρα;
Μπορείς να μας πεις τι έγινε το βράδυ;
Έχεις κάποια εμπλοκή στον φόνο;
Θες να δηλώσεις κάτι; Θα σε συλλάβουν;
Ο βαλλόμενος τάιτ εντ
πέρασε το μεγαλύτερο μέρος της Πέμπτης εκτός.
Αρχικά, οδήγησε μέχρι το Στάδιο Gillette.
Έπειτα, ο Χερνάντεζ μπήκε βιαστικά στο κτίριο.
Έμαθα πως έκανε εξάσκηση στα βάρη.
Πήγα αμέσως κάτω και είπα "Άαρον, πες μου, το έκανες;
Αν το έκανες, σίγουρα υπήρχε καλός λόγος.
Θα σου βρω τον καλύτερο συνήγορο υπεράσπισης
και θα καλύψω όλο το κόστος".
Με κοίταξε κατάματα,
χωρίς να βλεφαρίσει καν, κι είπε
"Δεν το έκανα, κε Κραφτ. Ήμουν στο Ρόουντ Άιλαντ". Κάτι τέτοιο.
Τον πίστεψα όταν το είπε.
Μου άλλαξε τη ζωή, το πώς βλέπω τους ανθρώπους, γιατί...
ήταν... εγώ...
Μέχρι σήμερα...
αδυνατώ να πιστέψω πως την πάτησα έτσι.
7 ΗΜΕΡΕΣ ΜΕΤΑ 26 ΙΟΥΝΙΟΥ 2013
Στον Χερνάντεζ ασκήθηκε σήμερα δίωξη για φόνο.
Επρόκειτο να υπογράψει συμβόλαιο 40 εκατ. με τους Patriots,
είχε λαμπρό μέλλον. Είναι ασύλληπτο.
Τον έβγαλαν από το σπίτι με χειροπέδες,
και το έδειξαν όλα τα κανάλια.
Θυμάμαι να σκέφτομαι πως όσο κι αν συμπαθούσα τον Άαρον,
έμοιαζε να έχει κάνει τη χειρότερη πράξη όλων,
και δεν... Δεν μπορούσε πια να ανήκει στην ομάδα.
Θα... Όχι, είναι γελοίο. Θα μάθω.
Ο μπαμπάς μου κι ο Μπιλ έλειπαν στο εξωτερικό τότε,
μα ένιωθα πως δεν μπορούσαμε να περιμένουμε.
Τηλεφώνησα στον μπαμπά και συμφώνησε.
Πήραμε τον Μπιλ.
Ο Μπιλ, όπως συνηθίζει,
ήταν πάντα πιο μετρημένος. Στην αρχή, είπε
"Δεν καταδικάστηκε ακόμα".
Κι υπήρχαν κι αθλητικοί λόγοι.
Δεν ήθελε να χάσει έναν καταπληκτικό παίκτη.
Το ένστικτό του έλεγε να περιμένει να δει πώς θα εξελιχθεί.
Μα εγώ ήξερα πως δεν μπορούσαμε να περιμένουμε.
Όχι μόνο λόγω του πώς μας έκανε να φαινόμαστε,
μα επειδή ήταν θέμα παραδειγματισμού.
Ο τύπος ήταν δολοφόνος.
Μόλις συνελήφθη,
η ομάδα διέκοψε κάθε συνεργασία μαζί του,
μα μοιάζει να υπήρχαν πολλά προειδοποιητικά σημάδια.
Ο τύπος είχε έναν διάβολο να του ψιθυρίζει στο αφτί,
κι ήξεραν εξαρχής πως μπορούσε να κερδίσει.
Οι Patriots θα ερωτηθούν τι γνώριζε η ομάδα,
και κατά πόσο έκαναν τα στραβά μάτια.
4 ΕΒΔΟΜΑΔΕΣ ΜΕΤΑ 24 ΙΟΥΛΙΟΥ 2013
Λοιπόν, ε...
Σήμερα θα μιλήσω για την κατάσταση στην οποία εμπλέκεται ο Χερνάντεζ.
Το να έχεις κάποιον στην ομάδα
που εμπλέκεται σε έρευνα για φόνο είναι τρομερό.
Οι σκέψεις μας είναι με την οικογένεια του θύματος,
και θέλω να εκφράσω τη συμπαράστασή μου σε όσους έχουν επηρεαστεί.
Είναι καιρός οι Patriots να προχωρήσουν,
όπως θα ήθελαν κι οι οπαδοί μας.
Αυτός είναι ο ρόλος μας.
Ο Κραφτ δήλωσε εξαπατημένος από τον Χερνάντεζ.
Εσείς νιώθετε εξαπατημένος;
Θα αποφύγω να κάνω σχόλια
σχετικά με άτομα που εμπλέκονται στη δικαστική διαδικασία.
Μα δεν πρέπει;
Η σεζόν δεν ξεκίνησε.
Δεν είναι η κατάλληλη στιγμή να το κάνετε;
Δεν μπορώ να το κάνω.
Μπορεί να υποστείτε συνέπειες;
Σας ευχαριστώ.
Ήταν λες κι είχε πεθάνει, για τους Patriots.
Ψυχραιμία, παιδιά.
ΠΟΙΟΣ ΧΕΡΝΑΝΤΕΖ;
Ο Μπέλιτσεκ είπε στους παίκτες να μην τον αναφέρουν καν.
Πως δεν ανήκει στην ομάδα. Και πως θα προχωρούσαν.
Είναι μια νέα αρχή για όλους μας.
Οι τελευταίες έξι εβδομάδες μας αποσυγκέντρωσαν.
Μα θα προχωρήσουμε μπροστά όπως κάνουμε πάντα.
Μα υπήρχαν ακόμα πολλά αναπάντητα ερωτήματα.
Οι δημοσιογράφοι της Boston Globe ερεύνησαν τη ζωή του Άαρον για έναν χρόνο.
Ανακαλύψαμε πως πολύ πριν τον φόνο του Όντιν Λόιντ,
ο Χερνάντεζ είχε αρχίσει να παρασύρεται σε έναν ταραχώδη,
πολύ άστατο και βίαιο κόσμο.
1 ΧΡΟΝΟ ΠΡΙΝ 16 ΙΟΥΛΙΟΥ 2012
Τον Ιούλιο του 2012,
ο Άαρον Χερνάντεζ ήταν σε κλαμπ στο κέντρο της Βοστώνης.
Ήταν έξω με έναν φίλο του, βαποράκι, από το Μπρίστολ.
Ο Χερνάντεζ κι ο φίλος του φεύγουν από το κλαμπ
και πλησιάζουν ένα αμάξι με δύο τύπους μέσα,
που ο Χερνάντεζ πιστεύει πως τον προσέβαλαν μέσα στο κλαμπ,
κι ανοίγουν πυρ.
Υπήρξαν μαρτυρίες πως ένα τζιπ πλησίασε το αμάξι,
κι έπεσαν οκτώ με δέκα θανάσιμοι πυροβολισμοί.
Ξέφυγαν από τις Αρχές.
Μα η παράνοια του Άαρον αυξάνεται, όπως κι η χρήση ναρκωτικών που κάνει,
και ζήτησε να συναντηθεί με τον Μπιλ Μπέλιτσεκ.
Ο Άαρον του είπε πως η κοπέλα κι η κόρη του βρίσκονταν σε κίνδυνο.
Ο Μπέλιτσεκ τον ρώτησε
αν ήθελε τη βοήθεια του τμήματος ασφαλείας των Patriots
κι ο Χερνάντεζ είπε όχι.
Αντί για αυτό, ζήτησε από τον Μπέλιτσεκ να του δώσει μεταγραφή στη Δυτική Ακτή
για να ξεφύγει από τη Νέα Αγγλία.
Μα ο Μπέλιτσεκ αρνήθηκε.
Στις επιδείξεις του 2013,
ο Χερνάντεζ ζήτησε να πάρει μεταγραφή σε ομάδα της Δυτικής Ακτής,
λέγοντας πως φοβόταν για τις ζωές των δικών του.
Τι κάνατε με αυτήν την πληροφορία;
Η ιστορία με τον Άαρον είναι ατυχής,
και δεν έχω τίποτα να προσθέσω.
Ο Μπέλιτσεκ δεν εξήγησε ποτέ
γιατί δεν αντάλλαξε τον Χερνάντεζ,
μα μάλλον ήταν επειδή η ομάδα είχε μόλις επενδύσει τόσα σ' εκείνον,
γιατί ήταν εξαιρετικός.
Το τέλειο παράδειγμα του συστήματος αυτού εντός του φούτμπολ,
που αποτελεί μια ψυχρή, σχεδόν εταιρική οντότητα, που νοιάζεται μόνο για τη νίκη.
Και στην περίπτωση αυτή, οδηγεί στον θάνατο ενός νεαρού.
Νομίζω πως κανείς δεν ξέρει
γιατί ο Χερνάντεζ σκότωσε τον Όντιν Λόιντ.
Ο Λόιντ ήταν ημιεπαγγελματίας παίκτης φούτμπολ στη Βοστώνη.
Ο Όντιν κι ο Άαρον είχαν κοινά ενδιαφέροντα.
Αγαπούσαν το φούτμπολ, έβγαιναν έξω κι έπιναν,
μα δεν υπήρχαν ενδείξεις πως ο Λόιντ συμμετείχε
στην ίδια εγκληματική δραστηριότητα με τον Χερνάντεζ.
Ήταν καλόκαρδος.
Ο κόσμος τον αγαπούσε.
Ο θάνατός του ήταν μεγάλο πλήγμα.
Εκατοντάδες ήρθαν να θρηνήσουν τον 27χρονο Λόιντ.
Οικογένεια, φίλοι και συμπαίκτες
απέτισαν φόρο τιμής στον ημιεπαγγελματία παίκτη φούτμπολ.
Ήταν το στήριγμά μου.
Τον αγαπώ πολύ.
Οι σκέψεις μας είναι με τις οικογένειες αυτές.
Είναι θλιβερή ιστορία, θλιβερό τέλος.
Βλέπετε ζωντανά εικόνες από το δικαστήριο.
Ο Άαρον Χερνάντεζ αναμένει την ετυμηγορία.
Κύριοι ένορκοι, δηλώνετε ενόρκως
πως ο κατηγορούμενος, Άαρον Χερνάντεζ,
είναι ένοχος για φόνο πρώτου βαθμού;
Ένοχος για φόνο πρώτου βαθμού.
Άαρον... Τι σκεφτόσουν, ρε αδελφέ;
Τι πίστευες πως θα συμβεί;
Αν αποφασίσεις να το κάνεις...
πραγματικά, τι νομίζεις πως θα συμβεί;
Δεν βγάζει νόημα, ρε φίλε.
Ξέραμε πως δεν ήταν υπόδειγμα πολίτη,
μα αν υποπτευθήκαμε ποτέ
πως θα τριγυρνούσε με όπλα, σκοτώνοντας κόσμο...; Όχι.
Ό Άαρον ήταν εμφανώς πολύ ταλαντούχος παίκτης
με μεγάλο συμβόλαιο.
Εκ των υστέρων, θα έλεγα πως δεν έπρεπε να το είχαμε κάνει.
Ίσως το καλύτερο για την επαγγελματική καριέρα του
και τη ζωή του να ήταν να πάει στους Seattle Seahawks.
Όχι να ζει δύο ώρες απόσταση από άτομα με τα οποία μεγάλωσε
από την πόλη του, το Μπρίστολ.
Κάποιος κατέληξε να πεθάνει.
Ένας νεαρός έχασε τη ζωή του εξαιτίας του.
ΚΑΛΩΣ ΗΡΘΑΤΕ ΣΤΟ ΦΟΞΜΠΟΡΟ
Όταν αγοράσαμε την ομάδα,
είπα πως θα επηρεάζαμε θετικά την κοινότητα,
πως θα βελτιώναμε τα πράγματα.
Στην περίπτωση αυτή, αποτύχαμε.
Υπάρχουν γονείς που ξυπνούν κάθε μέρα χωρίς τους γιους τους.
Κι ένα μικρό κορίτσι χωρίς τον πατέρα του.
Τα κάναμε θάλασσα,
και σε όλους εσάς που πονάτε,
σας ζητώ συγγνώμη.
ΣΤΙΣ 19 ΑΠΡΙΛΙΟΥ 2017 Ο ΑΑΡΟΝ ΧΕΡΝΑΝΤΕΖ ΑΥΤΟΚΤΟΝΗΣΕ ΣΤΗ ΦΥΛΑΚΗ.
ΗΤΑΝ 27 ΕΤΩΝ.
Ο ΧΕΡΝΑΝΤΕΖ ΑΘΩΩΘΗΚΕ ΓΙΑ ΤΟΥΣ ΦΟΝΟΥΣ ΣΤΟ ΚΛΑΜΠ ΤΗΣ ΒΟΣΤΩΝΗΣ.
ΣΤΟΝ ΦΙΛΟ ΤΟΥ ΔΕΝ ΑΣΚΗΘΗΚΕ ΠΟΤΕ ΔΙΩΞΗ.
Υποτιτλισμός: Άλκηστη Μόνα